CELEX: E2006C0094
Language: bg
Date: 2006-04-19 00:00:00
Title: Решение на Надзорния орган на ЕАСТ № 94/06/COL от 19 април 2006 година за петдесет и седмо изменение на процесуалните и материалноправни норми за държавните помощи

5.2.2009   
            
            
               BG
            
            
               Официален вестник на Европейския съюз
            
            
               L 36/62
            
         
      РЕШЕНИЕ НА НАДЗОРНИЯ ОРГАН НА ЕАСТ
   № 94/06/COL
   от 19 април 2006 година
   за петдесет и седмо изменение на процесуалните и материалноправни норми за държавните помощи
   НАДЗОРНИЯТ ОРГАН НА ЕАСТ (1),
   КАТО ВЗЕ ПРЕДВИД Споразумението за Европейското икономическо пространство (2), и по-специално членове 61—63 и Протокол 26 от него,
   КАТО ВЗЕ ПРЕДВИД Споразумението между страните от ЕАСТ за създаване на надзорен орган и съд (3), и по-специално член 24 и член 5, параграф 2, буква б) от него и член 1 на част I от Протокол 3 към него,
   КАТО ИМА ПРЕДВИД, ЧЕ съгласно член 24 от Споразумението за надзор и съд, Надзорният орган ще приложи разпоредбите на Споразумението за ЕИП относно държавните помощи,
   КАТО ИМА ПРЕДВИД, ЧЕ съгласно член 5, параграф 2, буква б) от Споразумението за надзор и съд, Надзорният орган ще издаде препоръки и насоки по въпросите относно Споразумението за ЕИП, в случай че Споразумението за ЕИП или Споразумението за надзор и съд изрично го предвиждат или ако Надзорният орган счете за необходимо,
   КАТО НАПОМНЯ процесуалните и материалноправни норми за държавните помощи (4), приети на 19 януари 1994 г. от Надзорния орган (5),
   КАТО ИМА ПРЕДВИД, ЧЕ съгласно точка II от глава „ОБЩИ ПОЛОЖЕНИЯ“, в края на приложение XV към Споразумението за ЕИП, Надзорният орган ще приеме, след консултиране с Европейската комисия, актове съответстващи на приетите от последната,
   КАТО ИМА ПРЕДВИД, ЧЕ Европейската комисия издаде Препоръка 2003/361/ЕО на Комисията (6) относно определението за микро-, малки и средни предприятия, която заменя предходната Препоръка 96/280/ЕО на Комисията (7) относно определението за малки и средни предприятия,
   КАТО ИМА ПРЕДВИД, ЧЕ бившата глава 10 от Насоките за държавна помощ, която включваше Препоръка 96/280/ЕО на Комисията, бе заличена от Надзорния орган на ЕАСТ с Решение № 198/03/COL от 5 ноември 2003 г. (8) поради факта, че новото определение за малки и средни предприятия, уточнено в новата Препоръка 2003/361/ЕО на Комисията, също бе включено в приложението към новия регламент за групово освобождаване от забрана за помощите за малки и средни предприятия (9),
   КАТО ИМА ПРЕДВИД, ЧЕ определението за малки и средни предприятия (МСП) служи за общ инструмент за справка в рамките на Насоките за държавна помощ, в които се съдържат няколко позовавания на определението за МСП, Надзорният орган счита за полезно включването на новото определение за МСП, посочено в новата Препоръка 2003/361/ЕО на Комисията, в Насоките за държавна помощ,
   КАТО ИМА ПРЕДВИД, ЧЕ следователно определението за микро-, малки и средни предприятия в новата Препоръка 2003/361/ЕО на Комисията следва да се включи в Насоките за държавна помощ като нова глава 10,
   КАТО ИМА ПРЕДВИД, ЧЕ други глави в Насоките за държавна помощ се позовават на предходното определение за малки и средни предприятия, посочено в бившата глава 10 и следователно трябва да се изменят така, че да препращат към новото определение за микро-, малки и средни предприятия,
   КАТО ПРИПОМНЯ, че Надзорният орган се е консултирал с Европейската комисия относно включването на Препоръка 2003/361/ЕО на Комисията в Насоките за държавна помощ,
   КАТО ПРИПОМНЯ, че Надзорният орган се е консултирал по тази тема с държавите от ЕАСТ посредством писма до Исландия, Лихтенщайн и Норвегия от 7 февруари 2006 г.,
   ПРИЕ НАСТОЯЩОТО РЕШЕНИЕ:
   Член 1
   Насоките за държавна помощ на Надзорния орган се изменят с въвеждането на нова глава 10 относно определението за микро-, малки и средни предприятия. Новата глава 10 се включва и съставлява неразделна част от настоящото решение. Други глави в Насоките за държавна помощ, които се позовават на предходното определение за малки и средни предприятия, посочено в бившата глава 10, се изменят така, че да препращат към новото определение за микро-, малки и средни предприятия, посочено в Препоръка 2003/361/ЕО на Комисията.
   Новата глава 10 се прилага, считано от момента на нейното приемане от Надзорния орган.
   Член 2
   Държавите от ЕАСТ се уведомяват с писмо, което съдържа екземпляр от настоящото решение и включената нова глава 10 от Насоките за държавна помощ на Надзорния орган.
   Член 3
   Европейската комисия се уведомява в съответствие с буква г) от Протокол 27 от Споразумението за ЕИП чрез изпращане на екземпляр от настоящото решение и включената нова глава 10 от Насоките за държавна помощ на Надзорния орган.
   Член 4
   Решението, заедно с приложението към него, се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 19 април 2006 година.
      
         
            За Надзорния орган на ЕАСТ
         
         Bjørn T. GRYDELAND
         
         
            Председател
         
         Kurt JAEGER
         
         
            Член на колегията
         
      
   
   
      (1)  Наричан по-долу „Надзорният орган“.
   
      (2)  Наричано по-долу „Споразумението за ЕИП“.
   
      (3)  Наричано по-долу „Споразумението за надзор и съд“.
   
      (4)  Всички препоръки, насоки и т.н., приети от Надзорния орган във връзка с тези норми, са наречени по-долу „Насоки за държавна помощ“.
   
      (5)  Публикувани за първи път в ОВ L 231, 3.9.1994 г., стр. 1, както и в притурка за ЕИП № 32 към него от същата дата. Актуализирана версия на Насоките за държавна помощ можете да намерите на страницата на Надзорния орган в Интернет: www.eftasurv.int
   
      (6)  ОВ L 124, 20.5.2003 г., стр. 36.
   
      (7)  ОВ L 107, 30.4.1996 г., стр. 4.
   
      (8)  ОВ L 120, 12.5.2005 г., стр. 39.
   
      (9)  Регламент (ЕО) № 70/2001 на Комисията от 12 януари 2001 г. относно прилагането на членове 87 и 88 от Договора за създаване на Европейската общност по отношение на държавната помощ за малките и средни предприятия (ОВ L 10, 13.1.2001 г., стр. 33), изменен с Регламент (ЕО) № 364/2004 на Комисията (ОВ L 63, 28.2.2004 г., стр. 22). Двата регламента са включени в раздел 1е от приложение XV към Споразумението за ЕИП с Решение № 88/2002 на Съвместния комитет (ОВ L 266, 3.10.2002 г., стр. 56 и притурка за ЕИП № 49, 3.10.2002 г., стр. 42) и с Решение № 131/2004 на Съвместния комитет (ОВ L 64, 10.3.2005 г., стр. 67 и притурка за ЕИП № 12, 10.3.2005 г., стр. 49).
   
      ПРИЛОЖЕНИЕ
      
         „10   ПОМОЩ ЗА МИКРО-, МАЛКИ И СРЕДНИ ПРЕДПРИЯТИЯ (МСП)
         10.1   Въведение
         
                     (1)
                  
                  
                     Предходната глава 10 съдържа включването на Препоръка 96/280/ЕО на Комисията (1) относно определението за малки и средни предприятия. Вследствие на редица проблеми с тълкуването, които възникваха при прилагането на Препоръка 96/280/ЕО на Комисията и в резултат на съображения, получени от някои предприятия, се наложи да се направят редица изменения на Препоръка 96/280/ЕО на Комисията. При все това, за по-голяма яснота Комисията реши по-скоро да замени Препоръка 96/280/ЕО на Комисията с нова Препоръка 2003/361/ЕО на Комисията, която да съдържа определение за микро-, малки и средни предприятия (наричани по-долу „МСП“).
                  
               
                     (2)
                  
                  
                     Надзорният орган на ЕАСТ заличи бившата глава 10 от Насоките за държавна помощ (включваща Препоръка 96/280/ЕО на Комисията) с Решение № 198/03/COL от 5 ноември 2003 г. (2) поради факта, че новото определение за малки и средни предприятия, уточнено в новата Препоръка 2003/361/ЕО на Комисията, също бе включено в приложението към новия регламент за групово освобождаване от забрана за помощите за МСП (3).
                  
               
                     (3)
                  
                  
                     Въпреки това, с оглед на факта, че определението за МСП служи за общ инструмент за справка в рамките на Насоките за държавна помощ, в които се съдържат няколко позовавания на определението за МСП, Надзорният орган счита за полезно включването на новото определение за МСП, посочено в новата Препоръка 2003/361/ЕО на Комисията, в Насоките за държавна помощ. Следователно настоящата нова глава включва новото определение за МСП, установено в Препоръка 2003/361/ЕО на Комисията (4).
                  
               
                     (4)
                  
                  
                     Следва да се уточни, че в съответствие със:
                     
                                 i)
                              
                              
                                 членове 48, 81 и 82 от Договора за ЕО съгласно тълкуването им от Съда на Европейските общности, както и
                              
                           
                                 ii)
                              
                              
                                 членове 34, 53 и 54 от Споразумението за ЕИП съгласно тълкуването им от Съда на ЕАСТ и Съда на Европейските общности,
                              
                           под предприятие следва да се разбира всеки субект, независимо от правната му форма, който се занимава със стопанска дейност, като това включва по-специално лица, които практикуват занаят, както и други дейности на самостоятелни или семейни начала, партньорства или сдружения, които редовно се занимават със стопанска дейност.
                  
               
                     (5)
                  
                  
                     Без съмнение критерият за брой на служителите („критерият за численост на персонала“) остава един от най-важните и трябва да се разглежда като основен критерий; въвеждането на финансов критерий е не по-малко необходимо допълнение, за да се обхване реалният мащаб и представянето на дадено предприятие, както и неговата позиция спрямо конкурентите му. При все това, не е желателно оборотът да се използва като единствен финансов критерий, по-конкретно защото предприятията от сектора на търговията и дистрибуцията, поради тяхната същност, имат по-високи равнища на оборота отколкото тези в производствения сектор. Така критерият за оборот следва да се съчетае с общата сума от счетоводния баланс — критерий, който отразява цялостното богатство на дадена стопанска дейност, с възможност и двата критерия да могат да бъдат надхвърляни.
                  
               
                     (6)
                  
                  
                     Горната граница на оборота се отнася за предприятия, които се занимават с много различни видове стопански дейности. За да не се ограничава излишно полезността при прилагането на определението, то следва да бъде актуализирано, като се отчитат промените в цените и в производителността.
                  
               
                     (7)
                  
                  
                     Що се отнася до горната граница за общата сума от счетоводния баланс, при липсата на нови елементи, обосновано е да се придържаме към подхода, според който горните граници на оборота се изчисляват спрямо коефициент, който се основава на статистическото съотношение между двете променливи. Според тенденциите в статистиката се налага горната граница да бъде по-завишена. Тъй като тенденцията варира в зависимост от категорията, според размера на предприятието, уместно е коефициентът да се настройва, за да следва икономическата тенденция колкото се може по-плътно и да не ощетява микро- и малките предприятия за разлика от средните предприятия. Този коефициент е много близък до 1 в случая с микропредприятията и малките предприятия. Ето защо, с цел опростяване, за тези категории трябва да се избере единна стойност за горните граници на оборота и общата сума от счетоводния баланс.
                  
               
                     (8)
                  
                  
                     Микропредприятията — категория малки предприятия от изключително значение за развитието на предприемачеството и създаването на работни места — също следва да бъдат определени по-добре.
                  
               
                     (9)
                  
                  
                     За да се достигне до по-добро схващане за реалната икономическа позиция на МСП и да се изключат от тази категория тези групи от предприятия, чиято икономическа мощ вероятно надхвърля мощта на истинските МСП, следва да се проведе обсъждане между различните видове предприятия в зависимост от това дали са автономни, дали имат участие, което не предполага контролираща позиция (предприятия партньори) или дали са свързани с други предприятия. Посочената в предишната Препоръка 96/280/ЕО на Комисията граница от 25 % участие, под която дадено предприятие се счита за автономно, се запазва.
                  
               
                     (10)
                  
                  
                     С цел да се насърчи създаването на предприятия, капиталовото финансиране на МСП, местното развитие и развитието на селскостопанските райони дадени предприятия могат да се считат за автономни, въпреки че в тях има участие от 25 % или повече от страна на някои категории инвеститори, които имат положителна роля във финансирането на възникващи стопански субекти. При все това, условията за тези инвеститори преди не са били уточнявани. Случаят с „бизнес ангелите“ (отделни лица или групи, които редовно се ангажират с инвестиции в рисков капитал) заслужава да бъде споменат специално, защото в сравнение с други инвеститори в рисков капитал тяхната способност да предоставят уместни съвети на новите предприемачи е изключително ценна. Тяхната инвестиция в капиталово финансиране също допълва дейността на компаниите за рисков капитал, тъй като те предоставят по-малки суми на по-ранен етап от живота на предприятието.
                  
               
                     (11)
                  
                  
                     С цел опростяване, и по-специално за държавите и предприятията от ЕАСТ, при определянето на свързани предприятия следва да се възползваме от условията, посочени в член 1 от Директива № 83/349/ЕИО на Съвета от 13 юни 1983 г. относно консолидираните счетоводни отчети (5), последно изменена с Директива № 2001/65/ЕО на Европейския парламент и Съвета (6), доколкото тези условия са уместни за целите на тази глава. За да се засилят стимулите за капиталово инвестиране в МСП, беше въведена презумпцията за липса на доминиращо влияние върху въпросното предприятие съгласно критериите на член 5, параграф 3 от Директива 78/660/ЕИО на Съвета от 25 юли 1978 г. относно годишните счетоводни отчети на някои видове дружества (7), последно изменена с Директива 2001/65/ЕО.
                  
               
                     (12)
                  
                  
                     В случай че е уместно, трябва да се имат предвид и взаимоотношенията между предприятията, които преминават през физически лица с цел да се гарантира, че само тези предприятия, които наистина имат потребност от различните процедури или мерки в тяхна полза и полагащи се на МСП, наистина се възползват от тях. За да се ограничи колкото се може повече проучването на тези случаи, отчитането на тези взаимоотношения се свежда до съответния пазар или до съседните пазари — като за позоваване се използва, където е необходимо, определението на Надзорния орган за „съответен пазар“ в приложение I към неговото решение относно определението за съответен пазар за целите на законодателството за конкуренция в рамките на ЕИП (8).
                  
               
                     (13)
                  
                  
                     За да се избегнат случайни разлики между различните публични органи на държава от ЕАСТ, и предвид потребността от правна сигурност, се счита за необходимо да се потвърди, че предприятие с 25 % или повече капитал или право на глас, под контрола на публичен орган, не е МСП.
                  
               
                     (14)
                  
                  
                     С цел намаляването на административното бреме за предприятията и с цел опростяване и ускоряване на административната обработка в случаите, в които се изисква статут на МСП, е уместно да се позволи на предприятията да използват официални декларации, за да удостоверят някои от техните характеристики.
                  
               
                     (15)
                  
                  
                     За целите на определянето на МСП е необходимо подробно да се установи състава на числеността на персонала. За да се насърчава развитието на професионалното обучение и курсове, съчетани с работата, при изчисляване на бройката на персонала е желателно да не се взимат предвид чираците и учащите с договор за професионално обучение. По същия начин отпуските за отглеждане на деца (родителски отпуск) не трябва да се броят.
                  
               
                     (16)
                  
                  
                     Различните видове предприятия, определени според техните взаимоотношения с други предприятия, съответстват на обективно различни степени на интеграция. Ето защо е уместно да се прилагат различни процедури за всеки от тези видове предприятия при изчисляване на количествата, които представляват тяхната дейност и икономическа мощ.
                  
               10.2   Определение за микро-, малки и средни предприятия
         10.2.1   Предприятие
         
                     (17)
                  
                  
                     За предприятие се смята всеки субект, който се занимава със стопанска дейност, независимо от правната му форма. Това включва по-специално: самонаети лица и семеен бизнес, в сферата на занаятите или други дейности, както и партньорства и сдружения, които редовно се занимават със стопанска дейност.
                  
               10.2.2   Численост на персонала и горна финансова граница, които определят категориите на предприятията
         
                     (18)
                  
                  
                     Категорията на микро-, малките и средни предприятия се състои от предприятия, в които работят по-малко от 250 служители и чиито оборот не надхвърля 50 млн. евро, и/или общият им годишен счетоводен баланс не надхвърля 43 милиона евро.
                  
               
                     (19)
                  
                  
                     В рамките на категорията МСП под малко предприятие се разбира предприятие, в което работят по-малко от 50 служители и чийто годишен оборот и/или общ счетоводен баланс не надхвърля 10 милиона евро.
                  
               
                     (20)
                  
                  
                     В рамките на категорията МСП под микропредприятие се разбира предприятие, в което работят по-малко от 10 служители и чийто годишен оборот и/или общ счетоводен баланс не надхвърля 2 милиона евро.
                  
               10.2.3   Видове предприятия, въз основа на които са изчислени бройката на персонала и сумите
         
                     (21)
                  
                  
                     Под „автономно предприятие“ се разбира всяко предприятие, което не е класифицирано като партньорско предприятие по смисъла на параграфи 22—23 или като свързано предприятие по смисъла на параграфи 24—28.
                  
               
                     (22)
                  
                  
                     „Партньорски предприятия“ са всички предприятия, които не са класифицирани като свързани предприятия по смисъла на параграфи 24—28 и между които съществува следната връзка: дадено предприятие (нагоре по веригата) притежава или самостоятелно, или съвместно с едно или повече свързани предприятия по смисъла на параграфи 24—28, 25 % или повече от капитала или от правото на глас на друго предприятие (надолу по веригата).
                  
               
                     (23)
                  
                  
                     Все пак дадено предприятие може да бъде класирано като самостоятелно и по този начин като нямащо партньорски предприятия, дори и ако този праг от 25 % бъде достигнат от следните инвеститори, при положение че тези инвеститори не са свързани по смисъла на параграфи 24—28, или самостоятелно, или съвместно с въпросното предприятие:
                     
                                 а)
                              
                              
                                 корпорации за публични инвестиции, компании за рисков капитал, отделни лица или групи лица с редовна дейност в областта на рисковия капитал, които инвестират чрез капиталово финансиране в некотирани фирми („бизнес ангели“), при условие че общата инвестиция от страна на тези бизнес ангели е по-малко от 1 250 000 EUR в едно и също предприятие;
                              
                           
                                 б)
                              
                              
                                 университети и научноизследователски центрове с нестопанска цел;
                              
                           
                                 в)
                              
                              
                                 институционални инвеститори, включително фондове за регионално развитие;
                              
                           
                                 г)
                              
                              
                                 автономни местни власти с годишен бюджет по-малко от 10 милиона евро и управляващи население по-малко от 5 000 жители.
                              
                           
               
                     (24)
                  
                  
                     „Свързани предприятия“ са предприятията, които имат някое от следните взаимоотношения помежду си:
                     
                                 а)
                              
                              
                                 дадено предприятие притежава мнозинство от правото на глас на акционерите или членовете в друго предприятие;
                              
                           
                                 б)
                              
                              
                                 дадено предприятие има право да назначи или да отстрани мнозинство от членовете на административното, управленското или надзорното тяло на друго предприятие;
                              
                           
                                 в)
                              
                              
                                 дадено предприятие има право да упражнява доминиращо влияние върху друго предприятие съгласно договор, който е сключило с това предприятие или съгласно разпоредбите на меморандума или членове от договора за сдружаване;
                              
                           
                                 (г)
                              
                              
                                 предприятие, което е акционер или член на друго предприятие, контролира самостоятелно, съгласно споразумение с други акционери или членове на това предприятие, мнозинство от правото на глас на акционерите или членовете в това предприятие.
                              
                           
               
                     (25)
                  
                  
                     По презумпция не съществува доминиращо влияние, ако инвеститорите, изброени в параграф 23 не участват пряко или косвено в управлението на въпросното предприятие без да се нарушават правата им като акционери.
                  
               
                     (26)
                  
                  
                     Предприятия, които имат помежду си взаимоотношения като описаните в параграф 24 посредством едно или повече предприятия както и всеки от инвеститорите, споменати в параграф 23, също се считат за свързани.
                  
               
                     (27)
                  
                  
                     Предприятия, които имат едно или повече такива взаимоотношения чрез физическо лице или група от физически лица, които действат съвместно, също се считат за свързани предприятия, ако те се ангажират с тяхната дейност или с част от нея в същия съответен пазар или в съседни пазари.
                  
               
                     (28)
                  
                  
                     За „съседен пазар“ се счита пазар на продукт или услуга, разположен директно нагоре или надолу по течението на съответния пазар.
                  
               
                     (29)
                  
                  
                     С изключение на случаите, описани в параграф 23, предприятие не може да бъде считано за МСП, ако 25 % или повече от капитала или правото на глас се контролират пряко или косвено, съвместно или самостоятелно, от един или повече публични органа.
                  
               
                     (30)
                  
                  
                     Предприятията декларират статута си на самостоятелно, партньорско или свързано предприятие включително данните относно горните граници, посочени в раздел 10.2.2. Декларация се представя дори и капиталът да е така разпределен, че да е невъзможно да се определи точно кой е собственикът му, в който случай предприятието може добросъвестно да декларира, че легитимно предполага, че 25 % или повече от него не са собственост на едно предприятие или съвместна собственост на предприятия, свързани помежду им. Тези декларации се подават без да се нарушава осъществяването на проверките и разследванията, предвидени в националните правни норми и нормите на ЕИП.
                  
               10.2.4   Данни, използвани за числеността на персонала, сумите и отчетния период
         
                     (31)
                  
                  
                     Данните, приложими за числеността на персонала и сумите са тези, които се отнасят за последния одобрен счетоводен период и се изчисляват на годишна база. Те се взимат предвид, считано от датата на счетоводното приключване. Сумата, избрана за оборота, се изчислява без данък добавена стойност (ДДС) и други косвени данъци.
                  
               
                     (32)
                  
                  
                     В случай че на датата на приключване на счетоводния баланс дадено предприятие установи, че на годишна база е надвишило или попада под горната финансова граница или границата за численост на персонала, посочени в раздел 10.2.2, това няма да доведе до загуба на статута на средно, малко или микропредприятие, освен ако тези горни граници бъдат превишени в продължение на два последователни отчетни периода.
                  
               
                     (33)
                  
                  
                     В случаите на новосъздадени предприятия, чиито счетоводни баланси още не са одобрени, приложните данни се извеждат от добросъвестна предварителна оценка, направена в рамките на финансовата година.
                  
               10.2.5   Численост на персонала
         
                     (34)
                  
                  
                     Числеността на персонала съответства на броя на годишните работни единици (ГРЕ), т.е. броя служители, които са работили на пълен работен ден във въпросното предприятие или от негово име през цялата разглеждана отчетна година. Работата на служителите, които не са изработили пълна година, работата на тези, които са били на намален работен ден, независимо от продължителността, както и работата на сезонните работници, се отчитат като фракции на ГРЕ. Персоналът се състои от:
                     
                                 а)
                              
                              
                                 служители;
                              
                           
                                 б)
                              
                              
                                 лица, които работят за предприятието като негови подчинени и се считат за служители според националното законодателство;
                              
                           
                                 в)
                              
                              
                                 собственици-управители;
                              
                           
                                 г)
                              
                              
                                 партньори, които се ангажират с редовна дейност в предприятието и се възползват от финансови предимства от предприятието.
                              
                           
               
                     (35)
                  
                  
                     Чираци или учащи, ангажирани с професионално обучение, които са на договори за чиракуване или за професионално обучение, не се включват в числеността на персонала. Продължителността на отпуските за отглеждане на деца (родителски отпуск) не се отчита.
                  
               10.2.6   Установяване на данните за дадено предприятие
         
                     (36)
                  
                  
                     В случаите на самостоятелно предприятие данните, включително за числеността на персонала, се определят изключително въз основа на счетоводния отчет на това предприятие.
                  
               
                     (37)
                  
                  
                     Данните, включително числеността на персонала, на предприятие, което има партньорски предприятия или свързани предприятия, се определят въз основа на счетоводните отчети и други данни на предприятието или, там където съществуват такива, въз основата на консолидираните счетоводни отчети, в които предприятието е включено чрез консолидиране.
                  
               
                     (38)
                  
                  
                     Към данните, посочени в параграф 37, се добавят данните за всяко партньорско предприятие на въпросното предприятие, разположени непосредствено нагоре или надолу по веригата спрямо него. Натрупването е пропорционално на процентния дял в капитала или в правото на глас (който от двата е по-голям). В случай на кръстосано притежаване на акции се прилага по-големият дял.
                  
               
                     (39)
                  
                  
                     Към данните, посочени в параграфи 37 и 38, се добавят 100 % от данните на всяко предприятие, което е свързано пряко или косвено с въпросното предприятие, в случаите в които тези данни вече не са включени чрез консолидиране на счетоводните отчети.
                  
               
                     (40)
                  
                  
                     При прилагането на параграфи 37—39 данните на партньорските предприятия на въпросното предприятие се извеждат от техните счетоводни отчети и от други данни за тях, ако съществуват такива. Към тях се добавят 100 % от данните на предприятията, които са свързани с тези партньорски предприятия, освен ако счетоводните данни вече са включени чрез консолидиране.
                  
               
                     (41)
                  
                  
                     При прилагането на същите тези параграфи 37—39 данните на предприятията, които са свързани с въпросното предприятие, се извеждат от техните счетоводни отчети и от други данни за тях, ако съществуват такива. Към тях се прибавят, pro rata, данните на всяко евентуално партньорско предприятие на това свързано предприятие, разположено непосредствено нагоре или надолу по веригата спрямо него, освен ако вече е включено в консолидираните счетоводни отчети с дял, който е най-малкото пропорционален на дяла, определен според параграф 38.
                  
               
                     (42)
                  
                  
                     Там където в консолидираните отчети не излизат данни за персонала на дадено предприятие, числеността на персонала се изчислява чрез пропорционално натрупване на данните от партньорските му предприятия и чрез добавяне на данните на предприятията, с които въпросното предприятие е свързано.
                  
               10.2.7   Преразглеждане
         
                     (43)
                  
                  
                     Въз основа на преразглеждане на прилагането на определението, съдържащо се в тази глава, което предстои да бъде създадено след представяне на проект от Европейската комисия в това отношение и като се вземат предвид всичките изменения на член 1 от Директива 83/349/ЕИО относно определението за свързани предприятия по смисъла на тази директива, Надзорният орган ще приспособи, ако е необходимо, определението, съдържащо се в тази глава, и по-специално горните граници за оборот и обща сума на счетоводния баланс, за да се отчете опитът и икономическото развитие в ЕИП.
                  
               10.3   Приемане
         
                     (44)
                  
                  
                     Новата глава 10 се прилага, считано от датата на нейното приемане от Надзорния орган на ЕАСТ.“
                  
               
      
         (1)  Препоръка 96/280/ЕО на Комисията (ОВ L 107, 30.4.1996 г., стр. 4).
      
         (2)  Решение № 198/03/COL на Колегията от 5 ноември 2003 г. (ОВ L 120, 12.5.2005 г., стр. 39).
      
         (3)  Регламент (ЕО) № 70/2001 на Комисията от 12 януари 2001 г. относно прилагането на членове 87 и 88 от Договора за създаване на Европейската общност по отношение на държавната помощ за малките и средни предприятия (ОВ L 10, 13.1.2001 г., стр. 33), изменен с Регламент (ЕО) № 364/2004 на Комисията от 25 февруари 2004 г. (ОВ L 63, 28.2.2004 г., стр. 22). Двата регламента са включени в раздел 1е от приложение XV към Споразумението за ЕИП с Решение № 88/2002 на Съвместния комитет (ОВ L 266, 3.10.2002 г., стр. 56 и притурка за ЕИП № 49, 3.10.2002 г., стр. 42) и с Решение № 131/2004 на Съвместния комитет (ОВ L 64, 10.3.2005 г., стр. 67 и притурка за ЕИП № 12, 10.3.2005 г., стр. 49).
      
         (4)  Препоръка № 2003/361/ЕО на Комисията относно определението за микро-, малки и средни предприятия (ОВ L 124, 20.5.2003 г., стр. 36).
      
         (5)  Директива 83/349/ЕИО на Съвета от 13 юни 1983 г. (ОВ L 193, 18.7.1983 г., стр. 1), включена в раздел 4 на приложение XXII към Споразумението за ЕИП.
      
         (6)  Директива 2001/65/ЕО на Европейския парламент и на Съвета (ОВ L 283, 27.10.2001 г., стр. 28), включена в раздел 4 на приложение XXII към Споразумението за ЕИП с Решение № 176/2003 на Съвместния комитет от 5.12.2003 г. (ОВ L 88, 25.3.2004 г., стр. 53 и притурка за ЕИП № 15, 25.3.2004 г., стр. 14).
      
         (7)  Директива 78/660/ЕИО на Съвета от 25 юли 1978 г. (ОВ L 222, 14.8.1978 г., стр. 11), включена в раздел 4 на приложение XXII към Споразумението за ЕИП.
      
         (8)  Решение № 46/98/COL на Колегията от 4 март 1998 г. (ОВ L 200, 16.7.1998 г., стр. 46 и притурка за ЕИП № 52, 18.12.1997 г., стр. 10). Това решение съответства на Известие на Комисията относно определението за съответен пазар за целите на законодателството за конкуренция на Общността (ОВ C 372, 9.12.1997 г., стр. 5).